চেঙ্গিস কোকুন

চেঙ্গিস কোকুন (Cengiz Coşkun) (জন্ম ২৯ এপ্রিল, ১৯৮২) একজন তুর্কি টেলিভিশন এবং চলচ্চিত্র অভিনেতা। তিনি তুরগুত আল্প চরিত্রে অভিনয়ের জন্য সবচেয়ে বেশি পরিচিত। 

 প্রাথমিক জীবন 
কোকুন ১৯৮২ সালের ২৯ এপ্রিল ইস্তাম্বুলে জন্মগ্রহণ করেন।  তাঁর মা একজন গৃহিণী এবং তাঁর বাবা একজন মেশিন টেকনিশিয়ান। তারা বুলগেরিয়া থেকে তুরস্কে চলে আসা জাতিগত তুর্কি ছিলেন। 

 পেশা 
তিনি মাধ্যমিক বিদ্যালয়ের প্রথম বছরগুলোতে বাস্কেটবল খেলতে শুরু করেছিলেন এবং তারপরে আল্কারস্পরের অডিশন জিতেছিলেন। তিনি সেখানে ৭ বছর খেলেছিলেন, তারপর এরদেমির ইরেলি স্পোরে স্থানান্তরিত হন, যেখানে তিনি ২ বছর অবস্থান করেন। তারপর ১ বছর বালেকেসির ডিএসআই স্পোরে খেলেছিলেন। ২০০৮ সালে তিনি মারমারা বিশ্ববিদ্যালয়ের ক্রীড়া বিভাগ থেকে স্নাতক হন। 

এসময় তিনি মডেলিংও শুরু করেছিলেন। ২০০২ সালে লন্ডনে অনুষ্ঠিত একটি মডেলিং প্রতিযোগিতায় সফলতার পরে কোকুন তার মডেলিং পেশা শুরু করেন। ২০০৫ সালে, তিনি রাজারগি বাহি সিরিজ দিয়ে অভিনয় শুরু করেন। অভিনয় শুরু করার পর তিনি হাহিকা টেকান্দের কাছ থেকে প্রশিক্ষণ নেন এবং তার কর্মশালায় যোগ দেন। পরে, তিনি ক্যানডান আটে (২০০৬), ডক্টরলার(২০০৭) এবং হিকারান ইয়ারাসি (২০০৯) সিরিজে অভিনয় করেন। 

কোকুন তার চলচ্চিত্রের যাত্রা শুরু করেছিলেন ফেটিহ ১৪৫৩ (২০১২) এর মাধ্যমে এবং জিওভানি গিস্টিনির ভূমিকায় অভিনয় করেছিলেন।  কথিত আছে যে, তার চোখ নীল ছিল বলে সুলতানের মূল ভূমিকা তিনি পান নি। তিনি আপাতবাস্তব টেলিভিশন অনুষ্ঠান সারভাইভার: অ্যানলেলার বনাম গনোলিলার৩(২০১৩) প্রতিযোগিতায় অংশ নিয়েছিলেন এবং ৯৪ দিনের দিন বাদ পড়েছিল।  তিনি দিরিলিস:আরতুগ্রুল(২০১৪) সিরিজে তুরগুত আল্প চরিত্রে অভিনয় করেছিলেন।  ২০২০ সালে, কোকুন মালাজগির্দ ১০৭১ ছবিতে সেলজুক সুলতান আল্প আরসালানের প্রধান চরিত্রে অভিনয় করেন। 

 চলচ্চিত্রের তালিকা 

 টিভি সিরিজ 
 টিভি সিরিজ  বছর  শিরোনাম  ভূমিকা  ২০০৫  রেজগার্লি বাহি  মাসকান  ২০০৫  নেহির  উমুত  ২০০৫  ক্যান্ডান ওটে  কান আটালায়  ২০০৬  ডক্টরলার   মার্ট এরিক  ২০০৯  হিকরান ইয়ারাসি  তারাক বুদক  ২০১৩  সারভাইভার: অ্যানলেলার বনাম গনোলিলার৩  সেলিব্রিটি - নিজেই  ২০১৪  দিরিলিস: আরতুগ্রুল তুরগুত আল্প

 ফিল্মস 
 ফিল্মস  বছর  শিরোনাম  ভূমিকা  ২০১২  ফেতিহ 1453 জিওভানি গিস্টিনি  ২০১২  দাগ  তুগরুল তোমেন  ২০১৬  Çekmeceler  আলী  ২০২০  মালাজগির্দ ১০৭১  সুলতান আল্প আরসলান 

 তথ্যসূত্র 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তুর্কি চলচ্চিত্র অভিনেতা
বিষয়শ্রেণী:তুর্কি টেলিভিশন অভিনেতা
বিষয়শ্রেণী:তুর্কি পুরুষ মডেল